มีอาการ ตึงหน้าท้อง เเต่ท้องใม่ป่อง ขับถ่ายปกติ บางครั้งหายใจใม่สุด นอนหงายจะได้ ยินเสียงน้ำในกระเพาะโครกครากบ่อยๆ กินอาหารได้น้อยลง อิ่มใว เเต่ใม่มีอาการคลื่นไส้และอาเจียน เเค่รู้สึกใม่สบายท้องเเค่นั้น
สวัสดีค่ะ อาการตึงที่หน้าท้อง ได้ยินเสียงร้องโครกครากบ่อยๆดังกล่าวมานั้น อาจเป็นอาการท้องอืดจากลักษณะและปริมาณของอาหารที่รับประทานเข้าไป หรือเกิดจากการมีลำไส้อุดตันมักไม่ถ่าย ไม่ผายลม มีคลื่นไส้ อาเจียนร่วมกับมีประวัติการผ่าตัดหน้าท้องมาก่อน หรือเกิดจาก ลำไส้แปรปรวน แต่มักมีการขับถ่ายที่ผิดปกติ การมีกระเพาะอาหารอักเสบหรือแผลในกระเพาะอาหาร อาจทำให้จุกแน่นท้องตรงลิ้นปี่ร่วมกับมีคลื่นไส้ได้แนะนำปรับพฤติกรรม รับประทานอาหารแต่ละมื้อไม่มากเกินไป เน้นเป็นอาหารอ่อนๆและสุกสะอาด กินให้ตรงเวลา หลังกินไม่ลงนอนทันทีควรไปพบแพทย์ถ้าปรับพฤติกรรมแล้ว ยังมีอาการท้องอืดบ่อยๆ ร่วมกับมีการขับถ่ายที่ผิดปกติ หรือไม่ถ่ายเลยติดต่อกันหลายวัน